kalixlouiis/myanmar-wikipedia-corpus huggingface dataset:
ဤအချိန်တွင် မြို့တော်ဧရိယာအား မာလူကူကျွန်းစုရှိ ဆဲရမ်ကျွန်းမှဆင်းသက်လာသူ ဟဲလုံမျိုးနွယ် မှ ရာဇက အုပ်ချုပ်ခဲ့သည်။
ကူပံမြို့သည် တည်နေရာမှနေ၍ ကျွန်း၏တောင်ဘက်ကမ်းရိုးတန်းတစ်လျှောက် သင်္ဘောသွားလာလှုပ်ရှားမှုများကို စောင့်ကြည့်နိုင်သောကြောင့် တီမော၏ အစိတ်အပိုင်းများကို ထိန်းချုပ်ရန်အတွက် စံပြမဟာဗျူဟာမြောက် အနေအထားကို သိမ်းပိုက်ခဲ့သည်။
ထို့အပြင် ကွီနီနိုမြစ် သည် မြို့အတွက် ရေချိုကို ထောက်ပံ့ပေးသည်။
Arend de Roever, De jacht op sandelhout: De VOC en de tweedeling van Timor in de zeventiende eeuw (Zutphen 2002), pp. 105-255. Hans Hägerdal, Lords of the land, lords of the sea: Conflict and adaptation in early colonial Timor, 1600-1800 (Leiden 2012), pp. 199-309. ကိုးကား ကဏ္ဍ:အင်ဒိုနီးရှားနိုင်ငံရှိ မြို့များ။
မီဇိုအမျိုးသားတပ်ဦး (MNF) သည် အိန္ဒိယနိုင်ငံ၊ မီဇိုရမ်ပြည်နယ်ရှိ ဒေသတွင်းနိုင်ငံရေးပါတီတစ်ခုဖြစ်သည်။
ဦးလားလ်ဒဲငါမှ ဖွဲ့စည်းထားသော MNF သည် အိန္ဒိယဗဟိုအစိုးရ၏ ပျက်ကွက်မှုအခြေအနေကို ဆန့်ကျင်သည့်အနေဖြင့် ၁၉၅၉ ခုနှစ်တွင် အာသံပြည်နယ်၏ မီဇိုဒေသများတွင် အငတ်ဘေးအခြေအနေသို့ ဦးတည်နေခြင်းကို ဆန့်ကျင်ကန့်ကွက်ရန် ဦးလားလ်ဒဲငါ မှ ပေါ်ပေါက်လာခဲ့သည်။
၎င်းသည် ၁၉၆၆ ခုနှစ်တွင် ကြီးမားသော လူထုအုံကြွမှုတစ်ရပ်ကို စတင်ခဲ့သည်။
၁၉၈၆ ခုနှစ်တွင် အိန္ဒိယအစိုးရနှင့် မီဇိုရမ်သဘောတူညီချက်ကို လက်မှတ်ရေးထိုးခဲ့ပြီး ခွဲထွက်ခြင်းနှင့် အကြမ်းဖက်မှုများကို ရပ်ဆိုင်းခဲ့သည်။
ထို့နောက် MNF သည် ရွေးကောက်ပွဲတွင် စတင်ဝင်ရောက်ယှဉ်ပြိုင်ခဲ့ပြီး မီဇိုရမ်ပြည်နယ်အစိုးရကို သုံးကြိမ်တိုင်တိုင် ဖွဲ့စည်းခဲ့သည်။
လက်ရှိတွင် ၎င်းသည် မီဇိုရမ်ပြည်နယ် ဝန်ကြီးချုပ်အဖြစ် ၎င်း၏ သမ္မတ ဇိုးရမ်းထန်းငါနှင့်အတူ ပြည်နယ်၏ အာဏာရပါတီဖြစ်သည်။
ရွေးကောက်ပွဲ ရလဒ်များ မီဇိုရမ်​ ဥပဒေပြု လွှတ်တော် +ခုနှစ်အနိုင်ရ နေရာရာခိုင်နှုန်းမှတ်ချက်ခေါင်းဆောင်၁၉၈၇အစိုးရဖွဲ့စည်းလားလ်ဒဲငါ၁၉၈၉၃၅.၂၉%အတိုက်အခံလားလ်ဒဲငါ၁၉၉၃၄၀.၄၁%အတိုက်အခံဇိုးရမ်းထန်းငါ၁၉၉၈၂၄.၉၉%အစိုးရဖွဲ့စည်းဇိုးရမ်းထန်းငါ၂၀၀၃၃၁.၆၉%အစိုးရဖွဲ့စည်းဇိုးရမ်းထန်းငါ၂၀၀၈၃၀.၆၅%အခြားဇိုးရမ်းထန်းငါ၂၀၁၃၂၈.၆၅%အတိုက်အခံဇိုးရမ်းထန်းငါ၂၀၁၈၃၇.၇၀%အစိုးရဖွဲ့စည်းဇိုးရမ်းထန်းငါ။
လားလ်ဒဲငါ (၁၁ ဇွန် ၁၉၂၇ – ၇ ဇူလိုင် ၁၉၉၀) သည် မီဇိုနိုင်ငံရေးသမားတစ်ဦးဖြစ်ပြီး ၁၉၈၆ ခုနှစ်မှ ၁၉၈၈ ခုနှစ်အထိ အိန္ဒိယနိုင်ငံ အရှေ့မြောက်ပိုင်းရှိ မီဇိုရမ်ပြည်နယ်၏ ပထမဆုံးဝန်ကြီးချုပ်ဖြစ်သည်။
သူသည် မီဇိုအမျိုးသားတပ်ဦးကို တည်ထောင်သူဖြစ်ပြီး လူမှုရေးအဖွဲ့အစည်းအဖြစ် နိုင်ငံရေးအသွင်ပြောင်းသည့် ပါတီဖြစ်သည်။
ဇိုးရမ်းထားငါ (၁၃ ဇူလိုင် ၁၉၄၄ မွေးဖွား) သည် မီဇိုရမ်ပြည်နယ်ဝန်ကြီးချုပ်ဖြစ်ပြီး အိန္ဒိယနိုင်ငံရေးသမားဖြစ်သည်။
သူသည် မီဇိုအမျိုးသားတပ်ဦး (MNF) ပါတီ၏ ဥက္ကဋ္ဌဖြစ်သည်။
မီဇိုရမ်ပြည်နယ် ဝန်ကြီးချုပ်အဖြစ် ၁၉၉၈ ခုနှစ် ဒီဇင်ဘာလမှ ၂၀၀၈ ခုနှစ် ဒီဇင်ဘာလအထိ နှစ်နှစ်ဆက်တိုက် တာဝန်ထမ်းဆောင်ခဲ့သည်။
၎င်းသည် မီဇိုအမျိုးသားတပ်ဦး၏ ခွဲထွက်ရေးလှုပ်ရှားမှုအတွင်း လားလ်ဒဲငါ၏ ဒုတိယကွပ်ကဲမှုဖြင့် တာဝန်ထမ်းဆောင်ခဲ့ပြီး MNF သည် ၁၉၉၀ ခုနှစ်တွင် လားလ်ဒဲငါသေဆုံးပြီးနောက် အသိအမှတ်ပြုနိုင်ငံရေးပါတီတစ်ခုဖြစ်ပြီးနောက် ပါတီခေါင်းဆောင်အဖြစ် ဆက်ခံလာခဲ့သည်။
သူသည် ၁၉၈၇ ခုနှစ်တွင် ဘဏ္ဍာရေးနှင့် ပညာရေးဝန်ကြီးအဖြစ် မီဇိုရမ်ဥပဒေပြုလွှတ်တော်သို့ ဝင်ရောက်ခဲ့သည်။
၎င်း၏ပါတီသည် ၂၀၀၈ ခုနှစ် မီဇိုရမ်ပြည်နယ်လွှတ်တော် ရွေးကောက်ပွဲတွင် အိန္ဒိယအမျိုးသားကွန်ဂရက် ကိုရှုံးနိမ့်ခဲ့သည်။
သူသည် မြောက်ပိုင်းနှင့် တောင်ဘက် ကျမ်ဖိုင်းနှစ်ခုလုံးမှ ဝင်ရောက်ယှဉ်ပြိုင်ခဲ့ပြီး မဲဆန္ဒနယ်နှစ်ရပ်စလုံးတွင် ရှုံးနိမ့်ခဲ့သည်။
၂၀၀၈ ခုနှစ် ဒီဇင်ဘာလ ၈ ရက်နေ့တွင် အုပ်ချုပ်ရေးမှူး MM Lakhera အား နုတ်ထွက်စာတင်ခဲ့ပြီး သုံးရက်အကြာတွင် ရာထူးမှ နုတ်ထွက်ခဲ့သည်။
၎င်း၏ ပါတီကို ဆုံးရှုံးရခြင်း၏ အကြောင်းရင်းအဖြစ် ရာထူးအာဏာကို ဆန့်ကျင်သူဟု ကိုးကားခဲ့သည်။
၂၀၁၈ မီဇိုရမ်ပြည်နယ်လွှတ်တော် ရွေးကောက်ပွဲတွင် ၎င်း၏ပါတီ အာဏာရလာပြီးနောက် ဝန်ကြီးချုပ်အဖြစ် ပြန်လည်ရောက်ရှိလာခဲ့သည်။
ငယ်ဘဝ ဇိုးရမ်းထားငါ ကို ဒါးရ်ဖူးငါ (Darphunga) နှင့် ဗန်နွှိုင်းချင်းငီး (Vanhnuaichhingi) မှ ၁၃ ဇူလိုင်၊ ၁၉၄၄ တွင် ဆမ်းထန် (Samthang) ရွာတွင်မွေးဖွားခဲ့သည်။
ညီအကိုငါးယောက်နှင့် ညီအစ်မ သုံးယောက်တို့အနက်မှ ဒုတိယမြောက်သားအငယ်ဆုံးဖြစ်သည်။
မေဃာလယ (/ˌmeɪɡəˈleɪə/ (သို့) /meɪˈɡɑːləjə/) သည် အိန္ဒိယနိုင်ငံ အရှေ့မြောက်ပိုင်းရှိ ပြည်နယ်တစ်ခုဖြစ်သည်။
မေဃာလယသည် အာသံပြည်နယ်မှ ခရိုင်နှစ်ခုဖြစ်သော ခါစီတောင်တန်းပြည်ထောင်စု နှင့် ဂျိန်းတိယတောင်တန်း နှင့် ဂါရိုတော်တန်းတို့ကို ၁၉၇၂ ခုနှစ် ဇန်နဝါရီလ ၂၁ ရက်နေ့တွင် ထွင်းထုခြင်းဖြင့် ဖွဲ့စည်းတည်ထောင်ခဲ့ပါသည်။
၂၀၁၄ ခုနှစ်သန်းခေါင်စာရင်းအရ မေဃာလယ၏လူဦးရေသည် ၃,၂၁၁,၄၇၄ ဖြစ်သည်ဟု ခန့်မှန်းရသည်။
မေဃာလယသည် အကျယ်အဝန်းအားဖြင့် ခန့်မှန်းခြေအားဖြင့် ၂၂,၄၃၀ စတုရန်းကီလိုမီတာ ကျယ်ဝန်းပြီး အလျားမှ အနံအချိုး ၃ ခန့်ရှိသည်။
ဒီမိုကရက်တစ်ပါတီသည် အမေရိကန်ပြည်ထောင်စုတွင် ခေတ်ပြိုင်နိုင်ငံရေးပါတီကြီးနှစ်ခုအနက်မှ တစ်ခုဖြစ်သည်။
အင်ဒရူးဂျက်ဆင် အားထောက်ခံသူများမှ ၁၈၂၈ ခုနှစ်တွင် တည်ထောင်ခဲ့ပြီး ၎င်းအား ကမ္ဘာ့အသက်အကြီးဆုံး နိုင်ငံရေး ပါတီအဖြစ် သတ်မှတ်ခဲ့သည်။
၁၈၆၀ ခုနှစ်များကတည်းက ၎င်း၏ အဓိက နိုင်ငံရေးပြိုင်ဘက်မှာ ရီပတ်ဘလီကန်ပါတီဖြစ်သည်။
အာလာဒင် () သည် Walt Disney Animation Studios မှ ထုတ်လုပ်ပြီး Walt Disney Studios Motion Pictures မှ ထုတ်ဝေသည့် ၁၉၉၂ ခုနှစ် အမေရိကန် ကာတွန်း ဂီတ စိတ်ကူးယဉ်ဟာသ ရုပ်ရှင်ဖြစ်သည်။
သရုပ်ဆောင် စကော့ဒ် ဝင်းဂါး၊ ရော်ဘင်ဝီလျံစ်၊ လင်ဒါ လာကင်၊ ဂျိုနသန် ဖရီးမန်း၊ ဖရန့် ဝဲလ်ကာ၊ ဂီလ်ဘတ် ဂေါက်ဖရစ်၊ Douglas Seale၊ Jim Cummings၊ Charlie Adler နှင့် ကိုရေး ဘာတန် တို့ပါဝင်သည်။
သရုပ်ဆောင်သည် စကော့ဒ် ဝင်းဂါး အဖြစ် အာလာဒင် (Aladdin) ရော်ဘင်ဝီလျံစ် အဖြစ် ဂျင်နီ (Genie) လင်ဒါ လာကင် အဖြစ် ဂျက်စမင် (Jasmine) ဂျိုနသန် ဖရီးမန်း အဖြစ် ဂျာဖာ (Jafar) ဖရန့် ဝဲလ်ကာ အဖြစ် အဘူ (Abu) ဂီလ်ဘတ် ဂေါက်ဖရစ် အဖြစ် အိုင်ယာဂို (Iago) Douglas Seale အဖြစ် စူလတန် (The Sultan) Jim Cummings အဖြစ် ရာဇူး (Razoul) Charlie Adler အဖြစ် ဂေဇမ် (Gazeem) ကိုရေး ဘာတန် အဖြစ် မင်းသား အာမက် (Prince Achmed) မှတ်စုများ ကိုးကား ပြင်ပလင့်ခ် ကဏ္ဍ:၁၉၉၂ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ကျော်မင်းယု (၁၃ ဖေဖော်ဝါရီ ၁၉၆၃ – ၂၃ ဇူလိုင် ၂၀၂၂) သည် ကလောင်အမည် ဘုန်းသုခ ဖြင့် စာရေးဆရာ၊ကဗျာဆရာ တစ်ဦးဖြစ်သည့်အပြင် မြန်မာ့နိုင်ငံရေး အကျဉ်းသားဟောင်း တဦးလည်းဖြစ်ကာ ၈၈ မျိုးဆက် ကျောင်းသားများ အဖွဲ့၏ အဖွဲ့ဝင် ဖြစ်သည်။
ကိုဂျင်မီဆိုသည့် အမည်ဖြင့် လူအများ ပိုသိကြသည်။
၂၀၂၁ စစ်အာဏာသိမ်းပြီး တစ်နှစ်နှင့်ငါးလကျော်အကြာ ၂၀၂၂ခုနှစ် ဇူလိုင် ၂၃ရက်တွင် ၎င်းအားအကြမ်းဖက်တိုက်ဖျက်ရေး ဥပဒေကျူးလွန်သည်ဆိုသော စွပ်စွဲချက်ဖြင့် စစ်ကောင်စီက အင်းစိန်ထောင်ထဲ ကွပ်မျက်ခဲ့သည်။
နိုင်ငံရေးလှုပ်ရှားမှုများ ကျော်မင်းယု(ခ)ဂျင်မီ သည် ၈၈၈၈ အရေးတော်ပုံအတွင်း ကျောင်းသားအရေးတော်ပုံတွင် ထင်ရှားကျော်ကြားလာခဲ့သည်။
၁၉၈၈ခုနှစ် မတ်လ ၁၆ရက်မှစပြီး ဆန္ဒပြကျောင်းသားတစ်ဦးအဖြစ်စတင်ပါဝင်ခဲ့သူဖြစ်သည်။
၁၉၈၈ ခုနှစ်မှ ၁၉၉၆ ခုနှစ်အထိ ၈၈၈၈ အရေးတော်ပုံတွင် ပါဝင်ခဲ့မှုဖြင့် အကျဉ်း ထောင်ထဲတွင် ၁၆ နှစ်နေခဲ့ရသည်။
၂၀၀၇ ခုနှစ် ဩဂုတ်လတွင် ၈၈ မျိုးဆက် ကျောင်းသားများအဖွဲ့နှင့် လောင်စာဆီဈေးတက်ခြင်းတို့ကို ဆန့်ကျင်ကန့်ကွက်မှုကြောင့် နောက်ထပ် ထောင် ၅ နှစ်ကျခဲ့ပြီး ၂၀၁၂ ခုနှစ် ဇန်နဝါရီ ၁၃ ရက်တွင် ထောင်မှ လွတ်မြောက်ခဲ့သည်။
စာပေရေးသားမှုများ အကျဉ်းကျခံနေရစဉ်အတွင်း ဟံသာဝတီဦးဝင်းတင် ထံမှ ဂျာနယ်လစ်ဇင်နှင့်သက်ဆိုင်သည့်ပညာရပ်များ၊ ဦးမျိုးမြင့်ငြိမ်း၏ အကူအညီဖြင့် ရရှိလာသော အင်္ဂလိပ်အဘိဓာန်စာအုပ်တစ်အုပ်ကို ထောင်တွင်း၌ အစအဆုံး အလွတ်ကျက်ခဲ့ခြင်းစသည်တို့က ၎င်းအား နောင်တစ်ချိန်တွင် ဘာသာပြန်စာရေးဆရာအဖြစ် ရပ်တည်ရန် အထောက်အပံ့ကောင်းဖြစ်ခဲ့သည်ဟု မြန်မာတိုင်းမ်ကဖော်ပြသည်။
အရေးတော်ပုံတွင်ပါဝင်ခဲ့ပြီးနောက် အခက်အခဲမျိုးစုံနှင့် ရင်ဆိုင်ခဲ့ရပြီး အဆိုးဝါးဆုံး အခက်အခဲမှာ ၎င်းဝါသနာပါသည့် စာရေးခြင်းကို နာမည်အရင်းဖြင့် ထုတ်ခွင့်မရခဲ့ခြင်းဖြစ်သည်။
'ဂျင်မီ' အမည်ဖြင့် စာရေး ပါက အပိတ်ခံရမည်စိုးသောကြောင့် 'ဘုန်းသုခ' ကလောင်အမည်ဖြင့် ရတီမဂ္ဂဇင်းနှင့် အလင်းတန်းဂျာနယ်တို့တွင် ပင်တိုင် ရေးသားခဲ့သည်။
ဒီမိုကရေစီအစိုးရအဖြစ် ပြောင်းလဲသွားခဲ့ပြီးနောက်ပိုင်းဘာသာပြန်ရေးသားသူနေရာတွင် အမည်အရင်း ဂျင်မီကို ဖော်ပြနိုင်ခဲ့သည်။
သူသည် ၂၀၀၅ ခုနှစ်တွင် အရောင်းရဆုံးဖြစ်ခဲ့သော Andrew Matthew \ Making friendsစာအုပ်ကိုဘာသာပြန်ထားသော မိတ်ဖြစ်ဆွေဖြစ်(ဘာသာပြန်) စာအုပ်ကို ရေးသားခဲ့သူဖြစ်သည်။
၂၀၁၂ ခုနှစ် စက်တင်ဘာလ ၆ ရက်နေ့တွင် တောင်ကြီးထောင်ကျနေစဉ် ၂၀၁၀ ခုနှစ်က ရေးသားခဲ့သော အင်းလေးကန်ရှိမွန်းဝတ္ထု (လမင်းဆန္ဒာအင်းလေးကန်) ဝတ္ထုကို ထုတ်ဝေခဲ့သည်။
တောင်ကြီးတွင် ထောင်ဒဏ်ကျခံနေရစဉ် ပန်းပုလွင်ပြင် ကလောင်အမည်ဖြင့် ဂျပန်နိုင်ငံတွင် ထုတ်ဝေခဲ့သော နိုင်ငံရေး ခေတ်လွန်ဝတ္ထုတိုများ အများအပြား ရေးသားခဲ့သည်။
ကိုဂျင်မီသည် ထောင်ကျနေစဉ်အတွင်း Angels and Demons နှင့် Da Vinci Code အပါအဝင် ဝတ္ထုများစွာကို ဘာသာပြန်ဆိုခဲ့သည်။
၂၀၁၂ခုနှစ်နောက်ပိုင်း ထောင်မှလွတ်ပြီးနောက် စာပေဟောပြောပွဲများကို တစ်နှစ်လျှင် ၃၀မှ ၇၀အထိ လိုက်ပါဟောပြောခဲ့ရသည်။
တေးသီချင်းအချို့ကိုလည်း ဖန်တီးရေးသားသီဆိုမှုလည်းပြုခဲ့သည်။
၂၀၂၁ဖေဖော်ဝါရီအာဏာသိမ်းပြီးနောက်ပိုင်းဖြစ်ရပ်များ ၂၀၂၁ မြန်မာနိုင်ငံစစ်အာဏာသိမ်းပြီးနောက် အစောဆုံးဖမ်းဆီးခံရသူများထဲတွင် ကျော်မင်းယု(ခ)ဂျင်မီမပါဝင်ခဲ့ပေ။
သို့သော်လည်း ၂၀၂၁ ဖေဖော်ဝါရီ၁၃ရက်တွင်မူ မင်းကိုနိုင် တို့နှင့်အတူ ၎င်းသည် ပုဒ်မ ၅၀၅(ခ)ဖြင့်စစ်ကောင်စီ၏ တရားစွဲဝရမ်းထုတ်ခြင်းကို ခံခဲ့ရသည်။
၂၀၂၁အောက်တိုဘာလ ၂၃ရက်အရောက်တွင် ရန်ကုန်တိုင်း မြောက်ဒဂုံမြို့နယ်အတွင်းရှိ နေအိမ်တစ်ခုထဲရှိနေစဉ် ကိုကျော်မင်းယု(ခ) ကိုဂျင်မီဖမ်းဆီးခံခဲ့ရသည်။
ရိုက်နှက်ဖမ်းဆီးခြင်းကို ခံခဲ့ရပြီး စစ်ဆေးရုံသို့ တင်ခဲ့ရသည်ဟုဖော်ပြသည်။
ထို့နောက် ၂၀၂၂ခုနှစ် ဇန်နဝါရီ၂၁ရက်တွင် ကိုဂျင်မီ(ခ)ကိုကျော်မင်းယုနှင့် NLD ပါတီအမတ် ကို ဖြိုးဇေယျာသော်တို့အား အကြမ်းဖက်မှု တိုက်ဖျက်ရေးဥပဒေဖြင့် စစ်ခုံရုံးက သေဒဏ်ချမှတ်လိုက်ကြောင်းစစ်ကောင်စီကကြေညာခဲ့သည်။
ကြေညာရာတွင် လက်နက်ခဲယမ်းများနှင့်အတူ ဖမ်းဆီးရမိခဲ့ခြင်း၊ ဖောက်ခွဲမှုများတွင်ပါဝင်ခြင်း၊ အမျိုးသားညီညွတ်ရေးအစိုးရ (NUG)၊ ပြည်ထောင်စုလွှတ်တော်ကိုယ်စားပြုကော်မတီ(CRPH )တို့နှင့်ဆက်သွယ်မှုပြုလုပ်ခဲ့သည့်အတွက်ကြောင့်ဟု ဖော်ပြခဲ့သည်။
စစ်ခုံရုံးဖြင့် သေဒဏ်ချထားသူ ကိုဂျင်မီ အပါအဝင် ကိုဖြိုးဇေယျာသော်၊ ကိုလှမျိုးအောင်၊ ကိုအောင်သူရဇော်တို့ လေးဦးအား သေဒဏ်အတည်ပြုလိုက်ပြီဖြစ်ပြီး ကွပ်မျက်ရန် အကျဉ်းထောင်ဘက်က ဆက်လက်လုပ်ဆောင်မည် ဖြစ် ကြောင်း စစ်ကောင်စီပြောခွင့်ရှိသူ ဗိုလ်ချုပ် ဇော်မင်းထွန်းက ၂၀၂၂ ဇွန်လ ၃ ရက်တွင် ထုတ်ဖော်ပြောကြားခဲ့၍ ကုလသမဂ္ဂအပါအဝင် နိုင်ငံတကာက ပြင်းပြင်းထန်ထန်ကန့်ကွက်မှုများပြုခဲ့ကြသည်။
ယင်းနောက် ထောင်အာဏာပိုင်များက ၂၀၂၂ခုနှစ် ဇူလိုင်လ ၂၂ရက် ညနေ၆နာရီတွင် ကိုဂျင်မီအား. မိသားစုဝင်အချို့နှင့် အွန်လိုင်းမှတဆင့် တွေ့ဆုံခွင့်ပေးခဲ့သည်။
၂၀၂၂နှစ် ဇူလိုင်လ ၂၅ရက်အရောက်တွင် ကျော်မင်းယု(ခ)ဂျင်မီ ၊ ဖြိုးဇေယျာသော်(ခ) မောင်ကျော်၊ လှမျိုးအောင် (ခ) ကိုမျိုး နှင့် အောင်သူရဇော် (ခ) ကိုကတုံး တို့ လေးဦးကို အကျဉ်းထောင် လုပ်ထုံးလုပ်နည်းများနှင့် အညီ သေဒဏ်စီရင်ပြီးကြောင်း စစ်ကောင်စီက ကြေညာခဲ့သည်။
မိသားစုဝင်များက အကျဉ်းထောင်အာဏာပိုင်တို့ထံ သွားရောက်မေးမြန်းခဲ့ရာတွင်လည်း ပြစ်ဒဏ်စီရင်ပြီးတာ အတည်ဖြစ်ကြောင်း တုံ့ပြန်စကားရရှိခဲ့ကာ စီရင်ခဲ့သည့် ရက်အတိအကျအား မပြောကြားခဲ့သည့်သဖြင့် ရုပ်အလောင်း၊အရိုးပြာ ရယူလိုမှုကို လက်မခံပယ်ချခဲ့သည်။
ပုဂ္ဂိုလ်ရေးဘဝ ကိုဂျင်မီသည် နိုင်ငံရေးတက်ကြွလှုပ်ရှားသူ မနီလာသိန်းနှင့် လက်ထပ်ထားသည်။
၎င်းတို့ ဇနီးမောင်နှံတွင် သမီးဖြစ်သူ နေချီမင်းယု ရှိသည်။
ကိုးကား ကဏ္ဍ:၁၉၆၃ မွေးဖွားသူများ ကဏ္ဍ:၂၀၂၂ ကွယ်လွန်သူများ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ့နိုင်ငံရေးသမားများ။
အရှေ့တီမောနိုင်ငံ၏ သမ္မတ၊ တရားဝင်အားဖြင့် တီမောလက်စ်တိဒီမိုကရက်တစ်သမ္မတနိုင်ငံ၏ သမ္မတ သည် အရှေ့တီမောနိုင်ငံ ၏ နိုင်ငံတော်အကြီးအကဲဖြစ်ကာ ပြည်သူများမှ တိုက်ရိုက်ရွေးချယ်သည်။
နိုင်ငံတော်သမ္မတသည် (၅)နှစ် သက်တမ်း တာဝန်ထမ်းဆောင်ရကာ သက်တမ်း (၂)ကြိမ် တာဝန်ထမ်းဆောင်နိုင်သည်။
သမ္မတတစ်ပိုင်းစနစ် ကျင့်သုံးသည့် နိုင်ငံဖြစ်သဖြင့် သမ္မတနှင့် ဝန်ကြီးချုပ်တို့ အကြားတွင် အာဏာခွဲဝေကျင့်သုံးသည်။
အရှေ့တီမောသမ္မတသည် ပါလီမန်စနစ်မှသမ္မတများကဲ့သို့ ဟန်ပြနိုင်ငံတော်အကြီးအကဲ မဟုတ်ဘဲ အခွင့်အာဏာ အနည်းငယ်ပိုရှိသည်။
သမ္မတသည် တပ်မတော်ကာကွယ်ရေးဦးစီးချုပ်လည်းဖြစ်သည်။
သမ္မတသည် အငြိမ်းစားယူပြီးလျှင် နိုင်ငံတော်ကောင်စီတွင် ပါဝင်နိုင်သည်။
သမ္မတများစာရင်း လွတ်လပ်ရေးမရမီသမ္မတများ စဉ်ပုံအမည်ရွေးကောက်ခံရခြင်းသက်တမ်းနိုင်ငံရေးပါတီစတင်ရက်ပြီးဆုံးရက်ရက်ပေါင်း ၁ 80px ဖရစ္စကို ဇာဗီယာဒူး အမရာ — ၂၈ နိုဝင်ဘာ ၁၉၇၅ ၇ ဒီဇင်ဘာ ၁၉၇၅ Fretilin ၂ 80px နီကိုးလပ်စ် လိုဘာတို ၇ ဒီဇင်ဘာ ၁၉၇၅ ၃၁ ဒီဇင်ဘာ ၁၉၇၈ Fretilin လွတ်လပ်​ရေးရပြီး​နောက် သမ္မတများ စဉ်ပုံအမည်ရွေးကောက်ခံရခြင်းTerm of officePolitical partyTook officeLeft officeTime in office ၁ 80px ဇာနာနာ ဂတ်စမို ၂၀၀၂ ၂၀ မေ ၂၀၀၂ ၂၀ မေ ၂၀၀၇ တစ်သီးပုဂ္ဂလ ၂ 80px ဟိုဆေး ရာမို့စ်ဟောတာ ၂၀၀၇ ၂၀ မေ ၂၀၀၇ ၂၀ မေ ၂၀၁၂ တစ်သီးပုဂ္ဂလ — 80px ဗင်းဆင့် ဂူတာရက်စ် — ၁၁ ဖေဖော်ဝါရီ ၂၀၀၈ ၁၃ ဖေဖော်ဝါရီ ၂၀၀၈ CNRT – 80px ဖာနန်ဒိုဒီ အာရာဂျို ၁၃ ဖေဖော်ဝါရီ ၂၀၀၈ ၁၇ ဧပြီ ၂၀၀၈ ဒီမိုကရက်တစ်ပါတီ ၃ 80px တော်မတန်ရော့ခ် ၂၀၁၂ ၂၀ မေ ၂၀၁၂ ၂၀ မေ ၂၀၁၇ တစ်သီးပုဂ္ဂလ ၄ 80px ဖရစ္စကို ဂူတာရက်စ် ၂၀၁၇ ၂၀ မေ ၂၀၁၇ ၂၀ မေ ၂၀၂၂ Fretilin ၅ 80px ဟိုဆေး ရာမို့စ်ဟောတာ ၂၀၂၂ ၂၀ မေ ၂၀၂၂ လက်ရှိ CNRT ကိုးကား ကဏ္ဍ:တီမောလက်စ်တေနိုင်ငံ၏ အုပ်ချုပ်ရေး ကဏ္ဍ:တီမောလက်စ်တေနိုင်ငံ၏ နိုင်ငံတော်အကြီးအကဲများ ကဏ္ဍ:တီမောလက်စ်တေနိုင်ငံ၏ သမ္မတများ။
ဘန်းနဒ္ဒစ် တင်မိုသီ ကာလ်တန် ကမ့်ဘာဘတ်ချ် () (ဇူလိုင် ၁၉၊ ၁၉၇၆ ခုဖွား)သည် အင်္ဂလိပ်လူမျိုး အမျိုးသားသရုပ်ဆောင် အနုပညာသည်တစ်ဦးဖြစ်သည်။
သူ့အား စင်တင်ဖျော်ဖြေမှုများနှင့် တီဗီဖန်သားပြင်ပေါ်မှ ဖျော်ဖြေတင်ဆက်မှုများကြောင့် လူသိများသည့်အပြင် ပရိုင်းတိုင်းမ် အမ်မီ ဆုပေးပွဲ၊ ဗြိတိသျှ ရုပ်ရှင်နှင့် ရုပ်/သံ ဇာတ်လမ်း အကယ်ဒမီထူးချွန်ဆုပေးပွဲနှင့် လောရန့်စ်အိုလစ်ဗီးယား ဆုပေးပွဲများအပါအဝင် ဆုပေးပွဲအများအပြား၏ ထူးချွန်ဆုများနှင့် ဂုဏ်ပြုဆုများစွာတို့ကို ရရှိထားသည့် ထူးချွန်သော အနုပညာသည်တစ်ဦးလည်းဖြစ်သည်။
ကမ့်ဘာဘတ်ချ်သည် သူပါဝင်သရုပ်ဆောင်ခဲ့သည့် ဖရန့်ကင်စတိုင်း (၂၀၁၁ ပြဇာတ်)အတွက် လောရန့်စ်အိုလစ်ဗီးယား ဆုပေးပွဲ၏ အကောင်းဆုံးအမျိုးသားဇာတ်ဆောင်ဆု၊ ရှားလော့ခ်(၂၀၁၀)ဇာတ်လမ်းတွဲအတွက် ပရိုင်းတိုင်းမ် အမ်မီ ဆုပေးပွဲ၏ ဇာတ်လမ်းတွဲတို (သို့) ရုပ်ရှင် သရုပ်ဆောင်ထူးချွန်သူ အမျိုးသားဇာတ်ဆောင်ဆုတို့ကို ရရှိထားပြီးသူလည်းဖြစ်သည်။
လှည့်စားမှု ကစားပွဲ (၂၀၁၄) ရုပ်ရှင်မှ သူ၏သရုပ်ဆောင်မှုအတွက် အကယ်ဒမီ (သို့) အော်စကာဆုပေးပွဲ၊ ဗြိတိသျှ ရုပ်ရှင်အကယ်ဒမီထူးချွန်ဆုပေးပွဲ၊ Screen Actors Guild ဆုပေးပွဲ နှင့် ရွှေကမ္ဘာလုံးဆုပေးပွဲများ၏ အကောင်းဆုံး ရုပ်ရှင်သရုပ်ဆောင်ထူးချွန်သူ အမျိုးသားဇာတ်ဆောင်ဆုများအတွက် ဆန်ခါတင်အမည်စာရင်း၌လည်း တင်သွင်းခြင်းခံခဲ့ရသည်။
သူသည် အပိုင်း(၅)ပိုင်းပါဝင်သည့် ပက်ထရစ်မဲလ်ရို့စ်ဇာတ်လမ်းတွဲတွင် အဓိကဇာတ်ကောင်နေရာ၌ သရုပ်ဆောင်ခဲ့ရာ ဗြိတိသျှ ရုပ်ရှင်နှင့် ရုပ်/သံ ဇာတ်လမ်း အကယ်ဒမီထူးချွန်ဆုပေးပွဲ၏ အကောင်းဆုံးအမျိုးသားဇာတ်ဆောင်ဆုအား ရရှိခဲ့ပြန်လေသည်။
ထို့ပြင် ၂၀၁၄ ခုနှစ်တွင် တိုင်းမ် မဂ္ဂဇင်း၏ နှစ်စဉ်ထုတ်ပြန်နေကြစာရင်းတစ်ခုဖြစ်သော ကမ္ဘာပေါ်တွင် ဩဇာတိက္ကမအရှိဆုံးလူပုဂ္ဂိုလ်အယောက် (၁၀၀) စာရင်း၌လည်း ထည့်သွင်းဖော်ပြခြင်းခံခဲ့ရလေသည်။
၂၀၁၅ ခုနှစ်တွင် ကျင်းပခဲ့သော အဲလိဇဘက်-၂ ဘုရင်မကြီး၏ ၂၀၁၅ ခုနှစ် မွေးနေ့ဂုဏ်ပြုပွဲ အခမ်းအနား၌ သူ၏ တိုင်းပြည်နှင့် လူမျိုးအပေါ် အနုပညာဖြင့် အလုပ်အကျွေးပြုခြင်းနှင့် ပရဟိတ ဆောင်ရွက်ချက်များအတွက် ဘုရင်မကြီးမှ CBE ဂုဏ်ထူးဆောင်ဘွဲ့တံဆိပ်ချီးမြှင့်၍ သူကောင်းပြုခြင်းကို ခံခဲ့ရသည်။
ကမ့်ဘာဘတ်ချ်သည် မန်ချက်စတာ ဝိတိုရိယ တက္ကသိုလ်မှ ဘွဲ့ရရှိခဲ့ပြီးသည့်နောက် လန်ဒန် ဂီတနှင့် ပြဇာတ်ဆိုင်ရာ အနုပညာအကယ်ဒမီကျောင်းသို့ ဆက်လက်တက်ရောက်သင်ကြားခဲ့ပြီး ဂန္ဒဝင်သရုပ်ဆောင်ပညာ ဘာသာရပ်ဖြင့် အနုပညာ မဟာဘွဲ့ကို ရရှိခဲ့သည်။
သူ၏ ပထမဦးဆုံးသော ဖျော်ဖြေတင်ဆက်မှုများမှာ ၂၀၀၅ ခုနှစ်တွင် ရှိတ်စပီးယား ပြဇာတ်များဖြင့် ရီဂျန့်စ်ပန်းခြံ လေဟာပြင်ပြဇာတ်ရုံတွင် သရုပ်ဆောင်ခဲ့ခြင်း၊ ဝက်စ်အန့်ဒ် ပွဲဦးထွက်ဖြစ်သည့် ဟဒ္ဒါဂက်ဘလာ ထုတ်လုပ်ခဲ့သော ရစ်ချတ် အယ်ရ် ပြဇာတ်၌ ပါဝင်သရုပ်ဆောင်ခဲ့ခြင်းတို့ဖြစ်သည်။
ထိုအချိန်မှ စတင်ခဲ့ပြီး နောင်တွင် တော်ဝင် အမျိုးသားပြဇာတ်ရုံတွင် ပြုလုပ်ခဲ့သည့် ဖျော်ဖြေတင်ဆက်မှုများဖြစ်သော ကပွဲ အလွန် (၂၀၁၀ ပြဇာတ်)နှင့် ဖရန့်ကင်စတိုင်း (၂၀၁၁ ပြဇာတ်)တို့တွင် သရုပ်ဆောင်ခဲ့သည်။
၂၀၁၅ ခုနှစ် ဘာဘီကန် ပြဇာတ်ရုံတွင် ရှိတ်စပီးယား၏ လက်ရာများထဲမှ တစ်ခုဖြစ်သော ဟမ်လတ်ပြဇာတ်၏ ဇာတ်လိုက် နေရာတွင် သရုပ်ဆောင်ခဲ့သည်။
ကမ့်ဘာဘချ့်၏ ရုပ်/သံဇာတ်လမ်းဆိုင်ရာ အနုပညာသရုပ်ဆောင်မှုများ၌ စတီဖင်ဟော့ကင်းအဖြစ် သူပါဝင် သရုပ်ဆောင်ခဲ့သည့် ၂၀၀၄ ခုနှစ်၌ ထုတ်လွှင့်ခဲ့သော ဟော့ကင်း ရုပ်မြင်သံကြားဇာတ်လမ်းလည်း အပါအဝင်ဖြစ်သည်။
သူသည် ၂၀၁၀ မှ ၂၀၁၇ ခုနှစ်အထိ ထုတ်လွှင့်ခဲ့သော ဘီဘီစီ၏ ရှားလော့ခ် ဇာတ်လမ်းတွဲမှ ရှားလော့ခ်ဟုမ်း ဇာတ်ကောင်နေရာ၌ သူ၏ သရုပ်ဆောင်မှုအား ကမ္ဘာတဝှမ်းလုံးမှ အသိအမှတ်ပြုခြင်းကို ခံခဲ့ရသည်။
ထို့ပြင် တွမ်စတော့ပတ် ဇာတ်ညွှန်းရေးသားသည့် စစ်ရေးပြ၏ အဆုံးသတ် (၂၀၁၂)၊ အခေါင်းပေါက်ပါသော သရဖူ။
နှင်းဆီစစ်ပွဲများ (၂၀၁၆) ဇာတ်လမ်းတွဲ၊ ပက်ထရစ် မဲလ်ရို့စ် (၂၀၁၈) ဇာတ်လမ်းတွဲနှင့် ဘရက်ဇစ်။
ရိုင်းစိုင်းလှသော စစ်ပွဲ (၂၀၁၉) ရုပ်မြင်သံကြားဇာတ်လမ်း စသည့်တို့၏ သရုပ်ဆောင်မှုများ၌လည်း နာမည်ကျော်ကြားခဲ့သည်။
ရုပ်ရှင်ဇာတ်ကားများအနေဖြင့် Amazing Grace (၂၀၀၆) ရုပ်ရှင်တွင် William Pitt the Younger အဖြစ်လည်းကောင်း၊ Star Trek Into Darkness (၂၀၁၃) ရုပ်ရှင်တွင် Khan အဖြစ်လည်းကောင်း၊ 12 Years a Slave (၂၀၁၃) ရုပ်ရှင်တွင် William Prince Ford အဖြစ်လည်းကောင်း၊ ပဉ္စမ မဏ္ဍိုင် (၂၀၁၃) ရုပ်ရှင်တွင် ဂျူလီယန် အက်စ်ဆန်းအဖြစ် နှင့် လှည့်စားမှု ကစားပွဲ (၂၀၁၄) ရုပ်ရှင်တွင် အလန် ကျူးရင်း အဖြစ်လည်းကောင်း သရုပ်ဆောင်ခဲ့သည်။
၎င်းတို့အပြင် သူသည် သမိုင်းကြောင်းနောက်ခံ ရုပ်ရှင်များဖြစ်သော The Current War (၂၀၁၇)၊ 1917 (၂၀၁၉) နှင့် The Courier (၂၀၂၀) ရုပ်ရှင်တို့တွင်လည်း သရုပ်ဆောင်ခဲ့သည်။
၂၀၁၂ မှ ၂၀၁၄ ခုနှစ်ကာလများတွင် သူသည် ဟော့ဘစ် ရုပ်ရှင်ကားကြီးများ၌လည်း Smaugနဂါး နှင့် Sauron ဇာတ်ကောင်နေရာများတွင် နောက်ခံစကားပြောနှင့် လှုပ်ရှားရုပ်ပုံဖမ်းယူမှု မှတဆင့် သရုပ်ဆောင်ခဲ့သည်။
မာဗယ်လ် ရုပ်ရှင်ဇာတ်လမ်းကမ္ဘာ၏ ဇာတ်လမ်းနောက်ခံတွဲစပ်ထားသည့် စူပါဟီးရိုး ရုပ်ရှင်ကားများဖြစ်သော ဒေါက်တာ စထရိန့်ချ် (၂၀၁၆)၊ သောရ်။
ရဂ်နာ့ရော့ (၂၀၁၇)၊ Avengers: Infinity War (၂၀၁၈)၊ Avengers: Endgame (၂၀၁၉) စသည့် ရုပ်ရှင်ကားကြီးများတွင် ဒေါက်တာ စတက်ဖန်စထရိန့် ဇာတ်ကောင်အဖြစ် သရုပ်ဆောင်ခဲ့ပြီး၊ ပင့်ကူ-လူသား။
အိမ်ပြန်လမ်းဝေး (၂၀၂၁) နှင့် ရူးသွပ်မှု၏ အနန္တစကြဝဠာမျိုးစုံအတွင်းဝယ် ဒေါက်တာ စထရိန့်ချ် (၂၀၂၂) ရုပ်ရှင်ဇာတ်ကားကြီးများတွင်လည်း ၎င်းဇာတ်ကောင်နေရာ၌ပင် ထပ်မံရိုက်ကူးရန်စီစဉ်ထားသည်။
အနုပညာ လုပ်ဆောင်မှုများ ပြဇာတ် thumb| ၂၀၁၁ ဧပြီ၌ ဖရန့်ကင်စတိုင်း ပြဇာတ်အတွက် အစမ်း လေ့ကျင့်နေစဉ် ၂၀၀၁ ခုနှစ်ကတည်းကစ၍ ကမ့်ဘာဘချ့်သည် ရီဂျန့်စ်ဥယျာဉ် လေဟာပြင်ပြဇာတ်ရုံ၊ အယ်မေဒါ ပြဇာတ်ရုံ၊ တော်ဝင်တရားရုံး ပြဇာတ်ရုံ နှင့် တော်ဝင်အမျိုးသားပြဇာတ်ရုံများတွင် များစွာသော ပြဇာတ်များ၌ အဓိကဇာတ်ကောင်‌နေရာမှ ပါဝင်သရုပ်ဆောင်ခဲ့သည်။
Hedda Gabler တွင် George Tesman အဖြစ် ဇာတ်ပို့နေရာမှ သူ၏ အကောင်းဆုံးပံ့ပိုး သရုပ်ဆောင်ခဲ့မှုအတွက် အိုလစ်ဗီးယား ဆု ဆန်ခါတင်စာရင်း၌ ထည့်သွင်းခံခဲ့ရပြီး ၎င်းမှာ အယ်မေဒါ ပြဇာတ်ရုံတွင် ၂၀၀၅ ခုနှစ်၊ မတ်လ ၁၆ ရက်နေ့၌ သရုပ်ဆောင်ခဲ့ခြင်းဖြစ်ပြီး၊ ၂၀၀၅ ခုနှစ်၊ မေလ ၁၉ ရက်နေ့တွင် ၎င်းပြဇာတ်သည် ဝက်စ်အန့်ဒ် ဇာတ်ရုံများဆီသို့ ပြောင်းရွေ့သွားသည်။
ထိုပြောင်းရွှေ့မှုသည် သူ၏ ဝက်စ်အန့်ဒ် ပွဲဦးထွက် အမှတ်သညာ ဖြစ်သည်။
ရုပ်မြင်သံကြား ဇာတ်လမ်း သူ၏ အစောပိုင်းကာလမှ ရုပ်/သံဇာတ်လမ်းဆိုင်ရာ သရုပ်ဆောင်မှုများအနေဖြင့် မတူညီသည့် ဇာတ်ရုပ် နှစ်ရုပ်တွင် ဧည့်သရုပ်ဆောင်အနေဖြင့် ပါဝင်ခဲ့သော Heartbeat (၂၀၀၀~၂၀၀၄)၊ Tipping the Velvet (၂၀၀၂) ရုပ်/သံ ဇာတ်လမ်းတွင် ဖရက်ဒီ အဖြစ်လည်းကောင်း၊ Cambridge Spies (၂၀၀၃) ရုပ်/သံ ဇာတ်လမ်းတွင် အက်ဒွပ် အဖြစ် နှင့် ITV ၏ လေးဆယ်ကျော် (၂၀၀၃) ဟာသ ဒရာမာ ရုပ်/သံဇာတ်လမ်းတွဲတွင် ရော်ရီ အဖြစ်လည်းကောင်း ပါဝင်သရုပ်ဆောင်ခဲ့သည်။
ထို့ပြင် Spooks ဇာတ်လမ်းတွဲ နှင့် Silent Witness ဇာတ်လမ်းတွဲတို့တွင်လည်း ပါဝင်ခဲ့သေးသည်။
၂၀၀၄ ခုနှစ်၌ ဟော့ကင်း ဇာတ်လမ်းတွင် စတီဖင်ဟော့ကင်းအဖြစ် သရုပ်ဆောင်ခဲ့ခြင်းမှာ ရုပ်/သံဇာတ်လမ်းများတွင် သူ၏ ပထမဦးဆုံး အဓိက ဇာတ်ကောင်နေရာ၌ သရုပ်ဆောင်ရခြင်း ဖြစ်လေသည်။
သူသည် ဗြိတိသျှ ရုပ်/သံ အကယ်ဒမီထူးချွန်ဆုပေးပွဲ၏ အကောင်းဆုံးအမျိုးသားဇာတ်ဆောင်ဆုအတွက် အမည်စာရင်းတင်သွင်းခြင်းခံရသည့်အပြင် မွန်တီ-ကာလို ရုပ်/သံဇာတ်လမ်းပွဲတော်တွင် အကောင်းဆုံး ရုပ်/သံ အမျိုးသားဇာတ်ဆောင် Golden Nymph ဆုကို ဆွတ်ခူးခဲ့သည်။
နောက်ပိုင်းတွင် Curiosity ရုပ်မြင်သံကြားဇာတ်လမ်းတွဲ၏ ပထမအတွဲတွင် ဟော့ကင်း အသံနေရာမှ ပံ့ပိုးပေးခဲ့သည်။
ဘီဘီစီ ၏ Dunkirk ရုပ်/သံဇာတ်လမ်းတွဲတွင်လည်း ဗိုလ် ဂျင်မီလန်းဂ်လေး အဖြစ် ပါဝင်သရုပ်ဆောင်ခဲ့သည်။
thumb| လန်ဒန်မြို့၊ တရုတ်တန်း၌ ရှားလော့ခ် ဇာတ်လမ်းတွဲအား ရိုက်ကူးနေစဉ် ၂၀၁၀ ခုနှစ်တွင် ကမ့်ဘာဘတ်ချ်သည် ဗင်ဂိုး။
စာလုံးများဖြင့် ရေးခြယ်ခဲ့သူ () ရုပ်/သံ ဇာတ်လမ်း၌ ဗင်းဆင့် ဗန်ဂိုး ဇာတ်ရုပ်အား ပုံဖော်သရုပ်ဆောင်ခဲ့သည်။
ဒေးလီး တယ်လီဂရပ်ဖ် မှ သူ၏ သရုပ်ဆောင်မှုအား “ခံစားသက်ဝင်စွာဖြင့် ဗန်ဂိုးအား မျက်စိရှေ့မှောက်သို့ ဆောင်ကျဉ်းလာသော မျက်ဝန်းလဲ့ပြာပိုင်ရှင်၏ အသက်ဝင်မှု” ဟူ၍ မှတ်ချက်ပြုခဲ့သည်။
၎င်းနှစ်၌ပင် သူသည် BBC / PBS တို့ ပူးပေါင်း တင်ဆက်သည့် ရှားလော့ခ် ရုပ်/သံဇာတ်လမ်းတွဲတွင် ရှားလော့ခ်ဟုမ်း ဇာတ်ကောင်နေရာ၌ စတင်သရုပ်ဆောင်ခဲ့ပြီး၊ လူအများ၏ ချီးကျူးထောပနာပြုခြင်းခံခဲ့ရသည်။
ဇာတ်လမ်း၏ ဒုတိယအတွဲအား ယူနိုက်တက်ကင်းဒမ်းတွင် ၂၀၁၂ နှစ်သစ်ကူးနေ့၌ ထုတ်လွှင့်ခဲ့ပြီး၊ အမေရိကန်ပြည်ထောင်စုတွင် ၂၀၁၂ ခုနှစ် မေလ၌ PBS မှ ထုတ်လွှင့်ခဲ့လေသည်။
ဇာတ်လမ်း၏ တတိယအတွဲအား PBS မှ ၂၀၁၄ ခုနှစ် ဇန်နဝါရီလ မှ ဖေဖော်ဝါရီလ ထိ သုံးပတ်ကြာထုတ်လွှင့်ခဲ့သည်။
ကမ့်ဘာဘတ်ချ် သည် ၎င်းတတိယအတွဲ၏ အပိုင်းခွဲဇာတ်လမ်းဖြစ်သော 'သူ၏ နောက်ဆုံးကတိသစ္စာ' အမည်ရှိ ဇာတ်လမ်းအပိုင်းအတွက် အမ်မီဆုများထဲမှ ဇာတ်လမ်းတွဲတို (သို့) ရုပ်ရှင် ထူးချွန်သူ အမျိုးသားဇာတ်ဆောင်ဆုကို ရရှိခဲ့သည်။
ကမ့်ဘာဘတ်ချ်သည် SuperWhoLock ဟုခေါ်သော ဆိုရှယ်မီဒီယာ Tumblr ရှိ 'Big Three' fandoms ၏ တစ်စိတ်တစ်ပိုင်းဖြစ်သည်။
၂၀၁၅ ခုနှစ် ဧပြီလတွင် ကမ့်ဘာဘတ်ချ် သည် သူ၏ ဆဌမမြောက်သော ဗြိတိသျှ ရုပ်မြင်သံကြားဆိုင်ရာ အကယ်ဒမီ ဆုပေးပွဲ၏ အကောင်းဆုံး အမျိုးသား ဇာတ်ဆောင်ဆု ဖြစ်လာစေမည့် ဆုအတွက် လျာထားအမည်စာရင်းအား သူ၏ ရှားလော့ခ် ဇာတ်လမ်း တတိယအတွဲ အတွက် စာရင်းတင်သွင်းခြင်း ခံခဲ့ရသည်။
ထို့ပြင် ၂၀၁၆ ခုနှစ်တွင်လည်း သူသည် ရှားလော့ခ်ဇာတ်လမ်းတွဲမှ စက်ဆုပ်ရွံရှာဖွယ်ရာ သတို့သမီး အပိုင်း ဇာတ်လမ်းအတွက် အမ်မီ၏ ဇာတ်လမ်းတွဲတို (သို့) ရုပ်ရှင် ထူးချွန်သူ အမျိုးသား ဇာတ်ဆောင်ဆုအတွက် ထပ်မံ၍ အမည်စာရင်းတင်သွင်းခြင်းခံရသည်။
၂၀၁၂ ခုနှစ်တွင် ကမ့်ဘာဘတ်ချ်သည် ဘီဘီစီ နှင့် HBO တို့ ပူးပေါင်း၍ ရိုက်ကူးထုတ်လုပ်သော စစ်ရေးပြ၏ အဆုံးသတ် ဇာတ်လမ်းတွဲတွင် မင်းသမီး ရေဗက္ကာဟောလ်နှင့်အတူတွဲဖက်၍ ခေါင်းဆောင်မင်းသားနေရာမှ သရုပ်ဆောင်ခဲ့သည်။
၎င်းသည် အမည်တူ မူရင်းဝတ္ထုအား ပြန်လည်ဆန်းသစ်ထားသော Ford Madox Ford ၏ ဝတ္တုကို အခြေခံကာ တွမ်စတော့ပတ်ဒ်၏ ဇာတ်ညွှန်းဖြင့် ဒါရိုက်တာ Susanna White မှ အပိုင်း(၅)ပိုင်းပါသော ဇာတ်လမ်းတွဲအဖြစ် ရိုက်ကူးခဲ့ခြင်းဖြစ်သည်။
ထိုနှစ် ဧပြီလတွင် သူသည် ဗြိတိသျှနှင့် အမေရိကနှစ်ခုလုံး၌ ထုတ်လွှင့်ခဲ့သော အခေါင်းပေါက်ပါသော သရဖူ ဇာတ်လမ်းတွဲ၏ ဒုတိယအတွဲတွင် ရှိတ်စပီးယား ပြဇာတ်၏ ဇာတ်ကောင် ရစ်ချက်-၃နေရာ၌ ယင်းအမည်ဖြင့်ပင် ဇာတ်ကြောင်းအား ပုံဖော်သရုပ်ဆောင်မည်ဟု ကြေညာခဲ့သည်။
ကမ့်ဘာဘတ်ချ် သည် ၂၀၁၄ ခုနှစ်မှစ၍ ဒန်လော့ပ် တာယာ နှင့် ဂျက်ဂွါးဇိမ်ခံကားလုပ်ငန်းများ၏ အမှတ်တံဆိပ် သံတမန်တစ်ဦးလည်း ဖြစ်လာလေသည်။
ရုပ်ရှင် ၂၀၀၆ ခုနှစ်တွင် ကမ့်ဘာဘတ်ချ်သည် Amazing Grace (၂၀၀၆) ရုပ်ရှင်တွင် ၁၈ ရာစုနှောင်းနှင့် ၁၉ ရာစုအစောပိုင်းမှ ဗြိတိသျှပါလီမန်အမတ်ဖြစ်သူ William Pitt theYounger အဖြစ် သရုပ်ဆောင်ခဲ့ပြီး သူ့အား London Film Critics Circle ဆုပေးပွဲမှ "ဗြိတိန်၏ အောင်မြင်ကျော်ကြားသော သရုပ်ဆောင်ဆု" အတွက် ဆန်ခါတင်စာရင်းဝင်ခဲ့သည်။
၂၀၀၇ ခုနှစ်တွင် ကမ့်ဘာဘတ်ချ်သည် အပြစ်ဖြေရာ ရုပ်ရှင်၌ ပါဝင်ခဲ့ပြီး ဂါးဒီးယန်း သတင်းစာ၏ မှတ်ချက်အား ကိုးကား၍ ဖော်ပြရလျှင် ၎င်းရုပ်ရှင်သည် "အောင်မြင်ခဲ့သော ရုပ်ရှင်ဇာတ်ကားကြီးများ၏ တစိတ်တဒေသအဖြစ် သူ ပါဝင်သရုပ်ဆောင်ခဲ့မှုများ" ထဲမှ တစ်ခုဖြစ်ပြီး၊ နောင်တွင် ရှားလော့ခ် ဇာတ်လမ်းတွဲ၌ သူ့အား သရုပ်ဆောင်စေခဲ့သော ဆူးဗာတူး နှင့် စတီဖင်မော့ဖတ် တို့၏ စိတ်ဝင်စားမှုကိုလည်း ခံခဲ့ရလေသည်။
Benedict Cumberbatch: London and Hollywood, By Lynnette Porter, Andrews UK Limited, 2016 ၂၀၀၈ ခုနှစ်တွင် သူသည် The Other Boleyn Girl ရုပ်ရှင်၌ ဇာတ်ပို့ အခန်းကဏ္ဍမှ ပါဝင် သရုပ်ဆောင်ခဲ့ပြီး၊ နောက်တစ်နှစ်တွင် ချားလ်စ် ဒါဝင်၏ အတ္ထုပ္ပတ္တိအား ရိုက်ကူးထားသော Creation (၂၀၀၉) ရုပ်ရှင်တွင် ဒါဝင်၏ သူငယ်ချင်း ဂျိုးဆက် ဟွတ်ကာ အဖြစ် ပါဝင်သရုပ်ဆောင်ခဲ့သည်။
သူသည် ၂၀၁၀ ခုနှစ်၏ သတင်းပေးသူ နှင့် ခြင်္သေ့လေးကောင် ရုပ်ရှင်များတွင်လည်း ထင်ရှားခဲ့သည်။
စာရေးဆရာ John le Carré၏ ဝတ္တုအား ဇာတ်ညွှန်း ပြင်ဆင်ရေးသား ရိုက်ကူးခဲ့သည့် Tinker Tailor Soldier Spy (၂၀၁၁) ရုပ်ရှင်တွင်လည်း ဂျော့ချ် စမိုင်လေ ၏ ညာလက်ရုံး Peter Guillam အဖြစ် ပုံဖော် သရုပ်ဆောင်ခဲ့လေသည်။
၎င်းဇာတ်ကားအား သောမတ်စ် အဲဖရက်စံ မှ ဒါရိုက်တာလုပ်ပြီး ဂယ်ရီအိုးမန်း နှင့် ကော်လင်ဖတ် တို့ ပါဝင်သရုပ်ဆောင်ထားသည်။
ကမ့်ဘာဘတ်ချ် သည် ၂၀၁၁ ခုနှစ်တွင် စတီဗင် စပီးလ်ဘတ်ခ် ၏ War Horse ရုပ်ရှင်၌လည်း ဗိုလ်မှူး ဂျမ်မီစတီးဝပ်အဖြစ် သရုပ်ဆောင်ခဲ့သေးသည်။
250x250px ၂၀၁၂ ခုနှစ်တွင် ကမ့်ဘာဘတ်ချ်သည် ဟော့ဘစ် ဝတ္တုကို ရိုက်ကူးထားသော ရုပ်ရှင်ဇာတ်ကားများထဲမှ တစ်ခုဖြစ်သော ဟော့ဘစ်။
မျှော်လင့်မထားသော ခရီးစဉ် ရုပ်ရှင်တွင် စမဂ် နဂါးနှင့် ဆော်ရွန် ဇာတ်ကောင် နှစ်ခုစလုံး၏ အသံနှင့် လှုပ်ရှား-ရုပ်ပုံဖမ်းယူမှုများတွင် ပံ့ပိုးပေးခဲ့သည်။
သူသည် ၎င်း ဟော့ဘစ် ရုပ်ရှင်၏ နောက်ဆက်တွဲရုပ်ရှင်များဖြစ်သော ဟော့ဘစ်။
စမဂ် နဂါး၏ ဖျက်ဆီးမှု (၂၀၁၃)နှင့် ဟော့ဘစ်။
တပ်တော်ငါးခု၏ စစ်ပွဲ (၂၀၁၄) ရုပ်ရှင်များတွင်လည်း စမဂ် နဂါး နှင့် Sauron ဇာတ်ကောင် နှစ်ခု၏ အခန်းကဏ္ဍများ၌ ထပ်မံပြန်လည်၍ သရုပ်ဆောင်ခဲ့သည်။
left|thumb| ၂၀၁၅ ခုနှစ်၊ နိုဝင်ဘာလတွင် ခတ္တမန္ဒုမြို့ Doctor Strange ရုပ်ရှင်ဆက်တင်၌ တွေ့ရသော ကမ့်ဘာဘတ်ချ် ၂၀၁၃ ခုနှစ်တွင် ကမ့်ဘာဘတ်ချ် သည် JJ Abrams ၏ နောက်ဆက်တွဲဖြစ်သော Star Trek Into Darkness ရုပ်ရှင်တွင် ဇာတ်လမ်း၏ ရန်သူတော် Khan အဖြစ်ပါဝင်ခဲ့သည်။
၂၀၁၃ ခုနှစ် ဒုတိယနှစ်ဝက်အတွင်း သူပါဝင် သရုပ်ဆောင်ခဲ့သော ရုပ်ရှင်ဇာတ်ကား(၄)ကားအနက် တိုရွန်တိုနိုင်ငံတကာရုပ်ရှင်ပွဲတော်၌ ပြသခဲ့သော ရုပ်ရှင်ဇာတ်ကား(၃)ကားမှာ - ဝီကီလိစ် တည်ထောင်သူ ဂျူလီယန် အက်စ်ဆန်းအဖြစ် သူသရုပ်ဆောင်ခဲ့သော The Fifth Estate၊ ကျွန်ပိုင်ရှင် William Prince Ford အဖြစ် သရုပ်ဆောင်ခဲ့သော 12 Years a Slave နှင့် Charles Aiken အဖြစ် သရုပ်ဆောင်ခဲ့သည့် August: Osage County ရုပ်ရှင်တို့ဖြစ်သည်။
ကမ့်ဘာဘတ်ချ် အသံဖြင့် ပါဝင် သရုပ်ဆောင်ခဲ့သည့် DreamWorks Animation ၏ အထူးလက်ရာ Penguins of Madagascar Animation ရုပ်ရှင်မှာ ၂၀၁၄ ခုနှစ် နိုဝင်ဘာလ၌ ရုံတင် ဖြန့်ချိခဲ့သည်။
ထို့နောက် သူသည် ၂၀၁၄ ခုနှစ် နိုဝင်ဘာလတွင် ဖြန့်ချိခဲ့သော သမိုင်းဝင် ဒရာမာဇာတ်လမ်းဖြစ်သော The Imitation Game ရုပ်ရှင်ကားကြီး၌ ဗြိတိသျှ လျှို့ဝှက်သင်္ကေတ ဝှက်စာဖော်သမား အလန်ကျူးရင်းအဖြစ် သရုပ်ဆောင်ခဲ့လေသည်။
၎င်းရုပ်ရှင်၌ ပါဝင်ခဲ့သည့် သရုပ်ဆောင်မှု အခန်းကဏ္ဍသည် သူ့အား ရွှေကမ္ဘာလုံးဆု၊ BAFTA၊ SAG နှင့် အကောင်းဆုံး အမျိုးသားဇာတ်ဆောင် အကယ်ဒမီဆုများ၏ ဆန်ခါတင်စာရင်း၌ ဝင်စေခဲ့သည်။
၂၀၁၄ ခုနှစ် မေလတွင် သူသည် Warner Bros. မှ ဖြန့်ချိခဲ့သော Black Mass ရုပ်ရှင်ကားတွင် မင်းသား ဂျွန်နီဒပ် နှင့်အတူ ၎င်း၏ ဆန့်ကျင်ဘက် ဇာတ်ကောင်နေရာမှ သရုပ်ဆောင်ခဲ့သည်။
Doctor Strange ဇာတ်ကောင်အဖြစ် ကမ့်ဘာဘတ်ချ် သရုပ်ဆောင်ခဲ့သော ရုပ်ရှင်များမှာ ၎င်းဇာတ်ကောင်၏ အမည်ဖြင့်ပင် ၂၀၁၆ ခုနှစ် နိုဝင်ဘာလ၌ ရုံတင် ဖြန့်ချိခဲ့သော ဒေါက်တာ စထရိန့်ချ် (၂၀၁၆)၊ ၂၀၁၈ ခုနှစ် ဧပြီလတွင် ရုံတင်ဖြန်ချိခဲ့သော :en:Avengers: Infinity War (၂၀၁၈) ရုပ်ရှင် နှင့် ၂၀၁၉ ခုနှစ် ဧပြီလ၌ ရုံတင်ဖြန့်ချိခဲ့သည့် Avengers: Endgame (၂၀၁၉) ရုပ်ရှင်ဇာတ်ကားကြီးများ ဖြစ်လေသည်။
သူသည် ၂၀၁၇ ခုနှစ် စက်တင်ဘာလ တွင် The Current War ရုပ်ရှင်၌ Thomas Edison အဖြစ်လည်း သရုပ်ဆောင်ခဲ့သည်။
၂၀၁၈ ခုနှစ်၌ ကမ့်ဘာဘတ်ချ်သည် The Grinch အန်နီမေးရှင်း ရုပ်ရှင်၏ခေါင်းစဉ် ဇာတ်ကောင်အဖြစ် အသံ သရုပ်ဆောင်ခြင်း၊ မောဂ္ဂလိ။
တောတွင်းဒဏ္ဏာရီ အန်နီမေးရှင်းရုပ်ရှင်တွင် ကျားကြီး သျှီရာခဏ် ဇာတ်ကောင်အဖြစ် အသံနှင့် လှုပ်ရှားပုံရိပ် ဖမ်းယူမှုများတွင် သရုပ်ဆောင်ခဲ့သည်။